
Në pajtim me dispozitat e Ligjit për Shërbimin Civil të Republikës së Kosovës, Ligji Nr. 03/ L -149, Rregullore   
Nr. 02/2010 për Procedurat e Rekrutimit në Shërbimin Civil të Republikës së Kosovë, Ministria e Tregtisë dhe Industrisë shpallë:
                                               
                                                             REKRUTIM 
                                                                                                                     
Institucioni:                                             Ministria e Tregtisë dhe Industrisë

                                                       Agjencia e Metrologjisë së Kosovës

Titulli i vendit të punës:                               Zyrtar për Metrologji
Koeficienti / 7
Nr. i Referencës:  MTI/ 25
Numri i zyrtarëve që do të pranohen: 1
Vendi: Prishtinë                                                                              Data: 23/08/2019  ____________________________________________________________________________________________
Detyrat dhe përgjegjësitë: 
· Zhvillon dhe arrin pëlqimin për planet e punës dhe afatet me menaxherin dhe stafin tjetër profesional për zbatimin e shërbimeve metrologjike; 
· Kryen detyra të specializuara, sipas kërkesës, në fushën metrologjisë ligjore në përputhje me ligjet, rregulloret, politikat dhe procedurat përkatëse, brenda afateve kohore të caktuara; 
· Kryen detyrat profesionale në fushën e metrologjisë ligjore me një shkallë të arsyeshme të pavarësisë, me mbikëqyrje dhe udhëzime të kohëpaskohshme (krijon bazën e etalonëve (standardeve) në nivelin e etalonëve shtetërorë dhe mbikëqyrë krijimin e bazës së etalonëve shtetërorë sekondar dhe të etalonëve të punës,  siguron gjurmueshmërinë matëse të etalonëve të punës, kryen kontrollin ligjor të mjeteve matëse ligjore,  produkteve të para paketuara dhe shisheve si enë matëse në përputhje Ligjin për Metrologji, aktet nënligjore të cilat janë në zbatim të këtij Ligji, në përputhje me rekomandimet dhe dokumentet e Organizatës Ndërkombëtare për Metrologji Ligjore OIML, si dhe me dokumentet e tjera relevante (Standardet Ndërkombëtare);
· Bënë ekspertizën e kontrollit sasior të produkteve të para paketuara dhe shisheve si enë matëse me kërkesë të parashtruar nga organet publike (zyrtare), si: gjykatat, dogana, inspektorati etj. Jep njoftimin zyrtarë mbi rezultatet e ekspertizës);
· Bën hulumtime dhe analiza sipas kërkesës dhe kontribuon në hartimin e rekomandimeve për shqyrtim nga nivelet më të larta;
· Merr pjesë në grupe punuese në fushën profesionale specifike kur kërkohet një gjë e tillë, propozon dhe përgatitë akte nënligjore dhe udhëzime e tjera nga domeni i përgjegjësive të veta dhe koordinon futjen në fuqi të udhëzimeve të tjera me të cilat veprojnë institucionet e tjera;  

· Komunikon brenda institucionit dhe jashtë tij për shkëmbim të informatave dhe zhvillimin e punës në fushat e interesit të përbashkët; 
· Raporton rregullisht te mbikëqyrësi rreth progresit në lidhje me planet e punës të miratuara; 
· Kryen çdo detyrë tjetër në fushën profesionale specifike të cilat mund të kërkohen në mënyrë të arsyeshme kohë pas kohe.


    Kualifikimet për këtë vend të punës:

· Diplomë universitare: FSHMN – Drejtimi i Fizikës Inxhinerike, Fakulteti i Inxhinierisë Mekanike;
· Minimum 2 vite përvojë pune profesionale;  
· Njohuri të thellë në fushën profesionale specifike të fituar përmes arsimimit universitar dhe trajnimeve përkatëse; 

· Njohuri të ligjeve dhe rregulloreve të aplikueshme; 
· Shkathtësi në komunikim planifikim të punës koordinimi eventual i personelit në nivel administrativ; 

· Shkathtësi hulumtuese, analitike, vlerësuese dhe formulim të rekomandimeve dhe këshillave profesionale; 
· Shkathtësi kompjuterike në aplikacione të programeve (Word, Excel, Power Point, Access); 


Kushtet e pjesëmarrjes në rekrutim:

Të drejtë aplikimi kanë të gjithë qytetarët e Republikës së Kosovës , të cilët kanë zotësi të plotë për të vepruar, kanë shkollimin e lartë dhe kanë aftësinë profesionale për kryerjen e detyrave.

Kohëzgjatja e emërimit:

Nëpunësi i karrierës (përhershëm) Periudha provuese. Dymbëdhjetë (12) muaj.

Data e mbylljes së konkursit: 

06/09/2019

Paraqitja e kërkesave

[bookmark: _GoBack]Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, çdo ditë pune nga ora 8:00 -16:00 deri më: 06/09/2019. Për informata më të hollësishme mund të kontaktoni në nr. tel. 038-200 36-578. 

“Shërbimi Civil i Republikës së Kosovës, ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”.  

“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcionalë organet e shërbimit civil të administratës publike,qendrore dhe lokale,siç specifikohet në Nenin 11, paragrafi 3të Ligjit Nr..03/L-149 mbi shërbimin Civil të Republikës së Kosovës”

 Kërkesat e dërguara pas datës së fundit nuk do të pranohen.
Për shkak të numrit të madh të kërkesave të pranuara,vetëm kandidatët e përzgjedhur në listën e ngushtë do  të kontaktohen.

